stanford-oval/wikipedia huggingface dataset:
เดอะสตาร์ ค้นฟ้าคว้าดาว ปี 9
ลำดับเพลงและเหตุการณ์ในการแข่งขัน > สัปดาห์ที่ 6 > คอนเสิร์ต 20 เมษายน พ.ศ. 2556

| รหัส | ชื่อ | เพลงที่ร้อง | คะแนนจาก 100 เสียง ในห้องส่ง |
| --- | --- | --- | --- |
| *1 | ดี - ดีลิเลียน อัลฟอร์ด | กันและกัน (ฟลัวร์) | 18 |
| *1 | ดี - ดีลิเลียน อัลฟอร์ด | เทียน มี มี่ (เติ้ง ลี่จวิน) | 18 |
| *1 | ดี - ดีลิเลียน อัลฟอร์ด | Greatest Love Of All (Whitney Houston) | 18 |
| *1 | ดี - ดีลิเลียน อัลฟอร์ด | ไม่ยอมหมดหวัง (เจนนิเฟอร์ คิ้ม) | 18 |
| *2 | อ้น - กรกฎ ตุ่นแก้ว | ทุ้มอยู่ในใจ (บิ๊กแอส) | 22 |
| *2 | อ้น - กรกฎ ตุ่นแก้ว | พูดไม่ค่อยเก่ง  (AB Normal) | 22 |
| *2 | อ้น - กรกฎ ตุ่นแก้ว | คืนจันทร์ (เสก โลโซ) | 22 |
| *2 | อ้น - กรกฎ ตุ่นแก้ว | อกหัก (Bodyslam) | 22 |
| *8 | ตั้ม - วราวุธ โพธิ์ยิ้ม | ให้รักมันโตในใจ (ณเดชน์ คูกิมิยะ) | 60 |
| *8 | ตั้ม - วราวุธ โพธิ์ยิ้ม | เพลงลูกกรุง (จิระศักดิ์ ปานพุ่ม) | 60 |
| *8 | ตั้ม - วราวุธ โพธิ์ยิ้ม | เปราะบาง (Bodyslam) | 60 |
| *8 | ตั้ม - วราวุธ โพธิ์ยิ้ม | ขอมือเธอหน่อย (นันทิดา แก้วบัวสาย) | 60 |
ลำดับเพลงและเหตุการณ์ในการแข่งขัน > สัปดาห์ที่ 6 > วันประกาศผล 21 เมษายน พ.ศ. 2556

ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ ธนทัต ชัยอรรถ (แกงส้ม) ได้มาร้องเพลง รักแท้ในใจเธอ ผู้ที่ไม่ได้ไปต่อในสัปดาห์นี้คือ ดีลิเลียน อัลฟอร์ด (ดี หมายเลข 1) อำลาด้วยเพลง อดทนกับความเหงา ( เคลียร์ )
ลำดับเพลงและเหตุการณ์ในการแข่งขัน > สัปดาห์ที่ 7

ในสัปดาห์ที่ 7 เป็นการแข่งขันในหัวข้อ "Mini Concert 30 นาที" มีรายละเอียดดังนี้
ลำดับเพลงและเหตุการณ์ในการแข่งขัน > สัปดาห์ที่ 7 > คอนเสิร์ต 27 เมษายน พ.ศ. 2556

| รหัส | ชื่อ | เพลงที่ร้อง | คะแนนจาก 100 เสียง ในห้องส่ง |
| --- | --- | --- | --- |
| *8 | ตั้ม - วราวุธ โพธิ์ยิ้ม | แฟนจ๋า (เบิร์ด ธงไชย) | 57 |
| *8 | ตั้ม - วราวุธ โพธิ์ยิ้ม | จะรักจนกว่าจะรู้ (เพลงของตัวเอง) | 57 |
| *8 | ตั้ม - วราวุธ โพธิ์ยิ้ม | แอบเหงา (เสนาหอย) | 57 |
| *8 | ตั้ม - วราวุธ โพธิ์ยิ้ม | Play Girl (ส้ม อมรา) | 57 |
| *8 | ตั้ม - วราวุธ โพธิ์ยิ้ม | เล่าสู่กันฟัง (เบิร์ด ธงไชย) | 57 |
| *2 | อ้น - กรกฎ ตุ่นแก้ว | บ้าคิดถึง (โตโน่ เดอะสตาร์) | 43 |
| *2 | อ้น - กรกฎ ตุ่นแก้ว | เธอเป็นแฟนฉันแล้ว (กะลา) | 43 |
| *2 | อ้น - กรกฎ ตุ่นแก้ว | ไม่รับปากแต่จะพยายาม (เพลงของตัวเอง) | 43 |
| *2 | อ้น - กรกฎ ตุ่นแก้ว | ความเชื่อ (Bodyslam) | 43 |
| *2 | อ้น - กรกฎ ตุ่นแก้ว | คิดถึง (พีซเมกเกอร์) | 43 |
ลำดับเพลงและเหตุการณ์ในการแข่งขัน > สัปดาห์ที่ 7 > ประกาศผล 28 เมษายน พ.ศ. 2556

ในวันประกาศผล มีการเพิ่มเวลาการออกอากาศของรายการ เป็น 2 ชั่วโมงครึ่ง และย้ายสถานที่ถ่ายทอดสดไปที่ อิมแพ็ค อารีน่า เมืองทองธานี โดย 2 คนสุดท้ายจะต้องร้องเพลงปิดท้ายการแข่งกันคนละ 1 เพลง ในคอนเสิร์ตนี้ได้รวม 6 คนที่ "ไม่ได้ไปต่อ" ในเดอะสตาร์ปีนี้ และแขกรับเชิญจากเดอะสตาร์ปีก่อน ๆ  ได้แก่ แก้ม จากเดอะสตาร์ 4, แกรนด์ จากเดอะสตาร์ 5, กัน โตโน่ จากเดอะสตาร์ 6, ซิลวี่ จากเดอะสตาร์ 7 และโดม แกงส้ม ฮั่น จากเดอะสตาร์ 8 มาร้องเพลงด้วย
ในปีนี้ เดอะสตาร์คนที่ 9 ได้แก่ ตั้ม-วราวุธ โพธิ์ยิ้ม มีเปอร์เซ็นต์คะแนนรวมทั้งหมด 59.20% และ อ้น- กรกฎ ตุ่นแก้ว ที่มีคะแนนเป็นอันดับสอง มีเปอร์เซ็นต์คะแนนรวมทั้งหมด 40.80%
ลำดับเพลงและเหตุการณ์ในการแข่งขัน > สัปดาห์ที่ 7 > บทเพลงของเหล่าเดอะสตาร์ 9

1 ดี: เพลง ตัวเบาเบา
2 อ้น:เพลง ไม่รับปากแต่จะพยายาม
3 บูรณ์:เพลง ภาพที่ดูดีกว่าเดิม
4 คริส:เพลง เนียน
5 แบมบี้:เพลง อย่าบอกว่าเหงา
6 เชอรีน:เพลง บอกตรงๆ รักจังเลย
7 ดิว:เพลง เหนือเหตุผล
8 ตั้ม:เพลง จะรักจนกว่าจะรู้
วาณิสรา เพิ่มอุดมทรัพย์

| วาณิสรา เพิ่มอุดมทรัพย์ |
| --- | --- |
ชื่อเกิด: กัญญารัตน์ พงศ์กัมปนาท
เกิด: 3 ตุลาคม พ.ศ. 2534 (33 ปี)  อำเภอลับแล จังหวัดอุตรดิตถ์
ส่วนสูง: 170 เซนติเมตร
อาชีพ: นักแสดง นางแบบ ผู้ประกาศคั่นรายการช่อง 7 เอชดี
ปีที่แสดง: 2554 - ปัจจุบัน
ผลงานเด่น: ขิง - วิวาห์ฮาเฮ (2554)   ก้อย - กู้ภัยหัวใจเเหวว (2555)   ส้มเช้ง - หยกเลือดมังกร (2555)   นันทพร (หญิงเจ็ด) - 7 มงกุฎ (2557)   เเนน - หนีก็ล่า ซ่าก็รัก (2557)   นงราม (นง) - เเหวนสวาท (2558)   วรเทวี - มรสุมสวาท (2558)   อนุสรา - ไฟรักเกมร้อน (2559)   จันเเดง - นายฮ้อยทมิฬ (2560)   วิไล - เเม่อายสะอื้น (2561)   จี๊ด - รักปรุงรส (2561)   เรียม - บ่วงสไบ (2562)    ลลิดา (ลิดา) - สุภาพบุรุษชาวดิน (2562)   พริ้มเพรา - เศรษฐีตีนเปล่า (2563)   บุศยาภรณ์ พิมุขโยธกานต์ (แบม) - วงเวียนหัวใจ (2564)   อเเมนด้า / รีด้า - มนตราตะเกียงเเก้ว (2566)
สังกัด: ช่อง 7 เอชดี (2554 - 2563)   นักแสดงอิสระ (2564 - ปัจจุบัน)
วาณิสรา เพิ่มอุดมทรัพย์ ชื่อเล่น นินิว (เกิดเมื่อวันที่ 3 ตุลาคม พ.ศ. 2534) เป็นนักแสดงและนางแบบชาวไทย สังกัดช่อง 7HD ผู้ครอบครองรางวัลในฐานะตำแหน่งมิสไทยแลนด์ยูนิเวิร์ส 2011 เมื่อในปี พ.ศ. 2554 และมีชื่อจากการแสดงละครเรื่อง มรสุมสวาท ในบทบาท "วรเทวี" ปัจจุบันเป็นนักแสดงอิสระ
ประวัติ

วาณิสรา เพิ่มอุดมทรัพย์ ชื่อเดิม กัญญารัตน์ พงศ์กัมปนาท เป็นนักแสดงและนางแบบชาวไทย เกิดเมื่อวันที่ 3 ตุลาคม พ.ศ. 2534 เกิดที่อำเภอลับแล จังหวัดอุตรดิตถ์ สำเร็จการศึกษาระดับปริญญาตรีคณะศิลปกรรมศาสตร์ มหาวิทยาลัยศรีนครินทรวิโรฒ สาขาศิลปะการแสดงได้รับเกียรตินิยมอันดับ 2 ปัจจุบัน กำลังศึกษาระดับปริญญาโท คณะศิลปกรรมศาสตร์ มหาวิทยาลัยศรีนครินทรวิโรฒ
ประวัติ > การทำงาน

นินิว วาณิสรา เริ่มเข้าสู่วงการบันเทิงจากเวทีการประกวดมิสไทยแลนด์ยูนิเวิร์ส 2011 เมื่อในปี พ.ศ. 2554 ในตำแหน่งรางวัลรองชนะเลิศภายหลังได้ลงนามสัญญาในฐานะนักแสดงสังกัดช่อง 7 เอชดี หลังจากได้รับตำแหน่งเธอได้เป็นตัวแทนของประเทศไทยได้รับโอกาสเข้าร่วมเวทีการประกวด มิสอินเตอร์คอนติเนนตัล ในปี พ.ศ. 2554 และไม่ผ่านรอบการคัดเลือกเวทีจากการประกวดและมีผลงานละครออกอากาศทางช่อง 7 เอชดี เช่น วิวาห์ฮาเฮ, หยกเลือดมังกร และ กู้ภัยหวานแหวว และเป็นพิธีกรและผู้ประกาศคั่นรายการของ ช่อง 7 เอชดี เป็นต้น ต่อมาเธอมีผลงานละครต่าง ๆ เรื่อยมา
เมื่อในปี พ.ศ. 2561 นินิว วาณิสรา พลิกบทบาทเล่นร้ายจากละครรีเมคยอดนิยมเรื่อง แม่อายสะอื้นเป็นที่รู้จักกันในบทบาท "วิไล" ในขณะที่ละครออกอากาศและได้รับกระแสตอบรับจากแฟน ๆ ละครอีกคับคั่ง ในปัจจุบันเธอเป็นนักแสดงอิสระและมีผลงานละครต่าง ๆ
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | บทบาท | ออกอากาศ |
| 2554 | วิวาห์ฮาเฮ | ขิง | ช่อง 7 |
| 2555 | กู้ภัยหัวใจแหวว | ก้อย | ช่อง 7 |
| 2555 | หยกเลือดมังกร | ส้มเช้ง | ช่อง 7 |
| 2556 | คุณแม่เฉพาะหน้าคุณย่าเฉพาะกิจ | เม็ดนุ่น | ช่อง 7 |
| 2557 | 7 มงกุฎ | นันทพร (หญิงเจ็ด) | ช่อง 7 |
| 2557 | ยมบาลเจ้าขา | จำปา (รับเชิญ) | ช่อง 7 |
| 2557 | วีรบุรุษกองขยะ | ดอกปีบ | ช่อง 7 |
| 2557 | หนีก็ล่า ซ่าก็รัก | แนน | ช่อง 7 |
| 2558 | แหวนสวาท | นงราม (นง) | ช่อง 7 |
| 2558 | คู่หูคู่เฮี้ยน 2 | สิรินทร์ (รับเชิญ) | ช่อง 7 |
| 2558 | มรสุมสวาท | วรเทวี อิสรเทวี (วอ) | ช่อง 7 |
| 2559 | ไฟรักเกมร้อน | อนุสรา | ช่อง 7 |
| 2560 | นักรบตาปีศาจ | แนนซี่ | ช่อง 7 |
| 2560 | นายฮ้อยทมิฬ | จันแดง | ช่อง 7 |
| 2561 | แม่อายสะอื้น | วิไล | ช่อง 7 |
| 2561 | รักปรุงรส | จิ๊ด | ช่อง 7 |
| 2561 | ระบำมาร | สุวิกา กลางลำไพร (แวว) (รับเชิญ) | ช่อง 7 |
| 2561 | สายโลหิต | เจ้าจอมเพ็ง (รับเชิญ) | ช่อง 7 |
| 2562 | บ่วงสไบ | เรียม | ช่อง 7 |
| 2562 | รักนี้บุญรักษา | อลิส (รับเชิญ) | ช่อง 7 |
| 2562 | สุภาพบุรุษชาวดิน | ลลิดา (ลิดา) | ช่อง 7 |
| 2563 | เศรษฐีตีนเปล่า | พริ้มเพรา สะดาวดก (พริ้ม) | ช่อง 7 |
| 2563 | พ่อหม้ายเลขท้ายสองตัว | ร้อยแก้ว (รับเชิญ) | ช่อง 7 |
| 2563 | เลดี้บานฉ่ำ | เจนจิรา | ช่องวัน 31 |
| 2564 | วงเวียนหัวใจ | บุศยาภรณ์ พิมุขโยธกานต์ (แบม) | ช่อง 7HD |
| 2566 | พระนคร 2410 | ลำดวน / พิกุล (รับเชิญ) | ช่องวัน 31 |
| 2566 | มนตราตะเกียงแก้ว | อแมนด้า / รีด้า | ช่อง 7HD |
| 2567 | แผนลวงบ่วงมารยา | ศิริน | ช่อง 7HD |
| 2567 | รักสลับลาย |  | ช่องวัน 31 |
ผลงานการแสดง > ผลงานพิธีกร

รายการเส้นทางบันเทิงช่อง 7HD
แหล่งข้อมูลอื่น

วาณิสรา เพิ่มอุดมทรัพย์ ที่อินสตาแกรม
เจ็ตบลูแอร์เวย์

เจ็ตบลูแอร์เวย์ (อังกฤษ: JetBlue Airways) เป็นสายการบินต้นทุนต่ำสัญชาติอเมริกัน บริษัทมีสำนักงานใหญ่ในควีนส์ นิวยอร์กซิตี้ ซึ่งเป็นย่านในนิวยอร์กซิตี้  โดยมีฐานการบินหลักที่ท่าอากาศยานนานาชาติจอห์น เอฟ. เคนเนดี
ในปี ค.ศ. 2001 เจ็ตบลู เริ่มดำเนินการในเมืองสำคัญที่ลองบีชในลอสแอนเจลิสเคาน์ตี้ รัฐแคลิฟอร์เนีย โดยมีเมืองสำคัญอื่น ๆ คือ ท่าอากาศยานนานาชาติโลแกนในบอสตัน รัฐแมสซาชูเซตส์ ในปีค.ศ. 2003,ท่าอากาศยานนานาชาติฟอร์ท ลอเดอร์เดล – ฮอลลีวูด, ท่าอากาศยานนานาชาติหลุยส์ มูโนซ มาริน และท่าอากาศยานนานาชาติออร์แลนโด สายการบินให้บริการจุดหมายปลายทางในสหรัฐอเมริกาเป็นหลัก รวมถึงเที่ยวบินไปยังแคริบเบียน บาฮามาส เม็กซิโก และสหราชอาณาจักร ปัจจุบันเจ็ตบลูมีเครื่องบิน 287 ลำในฝูงบิน
ประวัติ

เจ็ตบลูแอร์เวย์ได้ก่อตั้งมาตั้งแต่ปีค.ศ. 1998 โดยเดวิด นีลลีแมนในชื่อ "นิวแอร์" โดยสายการบินเริ่มให้บริการเที่ยวบินต้นทุนต่ำ เช่นเดียวกับเซาท์เวสต์แอร์ไลน์ เจ็ตบลูใช้เครื่องบินตระกูลแอร์บัส เอ320 เป็นหลัก คล้ายกับเซาท์เวสต์ที่ใช้โบอิง 737 เป็นหลัก เจ็ตบลูเริ่มให้บริการเที่ยวบินจากนิวยอร์ก-เจเอฟเคไปยังบัฟฟาโลและฟอร์ตลอเดอร์เดล
หลักจากเหตุการณ์วินาศกรรม 11 กันยายน ค.ศ. 2001 การเดินทางทางอากาศได้ตกต่ำลงมาก ซึ่งเจ็ตบลูแอร์เวย์ก็ได้รับผลกระทบเช่นกัน เจ็ตบลูต้องขายเครื่องบินและเลื่อนกำหนดการส่งมอบเครื่องบินใหม่ๆ หลายๆ ลำ เพื่อมาแก้ปัญหาการเงินของบริษัท จนต่อมาก็ได้คงเสถียรภาพทางการเงินไว้ได้และก็ได้ขยายกิจการมากขึ้น โดยมีการเพิ่มจุดหมายปลายทางต่างๆ และขยายฐานการบินของสายการบิน
ในเดือนตุลาคม ค.ศ. 2013 เจ็ตบลูแอร์เวย์ได้มีการประกาศที่นั่งชั้นธุรกิจใหม่ ภายใต้ชื่อมินต์ (Mint) ที่นั่งที่สามารถพับเป็นเตียงนอนราบนี้จะมีการติดตั้งบนแอร์บัส เอ321-200 บางลำ โดยให้บริการเที่ยวบินไปยังจุดหมายปลายทางในแถบแคริบเบียน
ในเดือนพฤษภาคม ค.ศ. 2022 เจ็ตบลูแอร์เวย์ได้เสนอที่จะเข้าซื้อกิจการของสปิริตแอร์ไลน์ หลังจากแผนของฟรอนเทียร์ล้มเหลว ก่อนที่สปิริตจะรับข้อเสนอนี้ในอีกสองเดือนต่อมาด้วยเงินจำนวน 3.8 ล้านดอลล์ลาร์สหรัฐ
กิจการองค์กร > สำนักงานใหญ่

สำนักงานใหญ่ของเจ็ตบลูแอร์เวย์ตั้งอยู่ในอาคาร Brewster ในลองไอส์แลนด์ นิวยอร์ก ก่อนหน้านี้สำนักงานใหญ่ของเจ็ตบลูอยู่ที่ 80–02 Kew Gardens Road, และที่ฟอเรสต์ฮิลล์เทาเวอร์ในฟอเรสต์ฮิลล์, ควีนส์, นิวยอร์ก ประมาณ 6 ไมล์ (9.7 กม.) จากที่ปัจจุบันในลองไอส์แลนด์
กิจการองค์กร > ผู้บริหาร

คณะผู้บริหารของเจ็ตบลูแอร์เวย์มีดังนี้:
ประธาน: Peter Boneparth (ตั้งแต่เดือนพฤษภาคม ค.ศ. 2020)
ประธานเจ้าหน้าที่บริหาร: Robin Hayes (ตั้งแต่เดือนกุมภาพันธ์ ค.ศ. 2015)
กิจการองค์กร > บริษัทลูก > เจ็ตบลูเวนเชอรส์

เจ็ตบลูเวนเชอรส์เป็นบริษัทลูกของเจ็ตบลู ก่อตั้งขึ้นในเดือนกุมภาพันธ์ ค.ศ. 2016 ในชื่อ JetBlue Technology Ventures (JTV) วัตถุประสงค์หลักคือการลงทุนและเป็นพันธมิตรกับการเริ่มต้นในระยะเริ่มต้นในด้านการเดินทาง การต้อนรับ และการเดินทาง เพื่อพัฒนาประสบการณ์ของนักเดินทางให้ครบวงจร
กิจการองค์กร > บริษัทลูก > เจ็ตบลูทราเวลล์โปรดักส์

เจ็ตบลูทราเวลล์โปรดักส์ได้ก่อตั้งขึ้นในปีค.ศ. 2018 โดยประกอบด้วยแบรนด์เจ็ตบลูเวเคชั่น และผลิตภัณฑ์การเดินทางที่ไม่ใช่ทางอากาศอื่นๆ รวมถึงการประกันภัยการเดินทาง เรือสำราญ รถเช่า และอื่นๆ
กิจการองค์กร > บริษัทลูก > ไลฟ์ทีวี

ไลฟ์ทีวีเป็นบริษัทลูกของเจ็ตบลูตั้งแต่ปีค.ศ. 2002 โดยไลฟ์ทีวีได้ให้บริการระบบความบันเทิงบนเที่ยวบินด้วยรายการโทรทัศน์และวิทยุสดผ่านระบบดาวเทียม ซึ่งได้ให้กับสายการบินต่างๆรวมถึงเจ็ตบลูเอง ไลฟ์ทีวีถูกซื้อต่อโดย Thales Group ในราคาประมาณ 400 ล้านดอลลาร์สหรัฐในเดือนมิถุนายน ค.ศ. 2014
จุดหมายปลายทาง

ณ เดือนตุลาคม ค.ศ. 2022 เจ็ตบลูแอร์เวย์บินไปยังจุดหมายปลายทาง 104 แห่งในทวีปอเมริกา โดยส่วนใหญ่อยู่ในสหรัฐอเมริกาและแคริบเบียน และยังมีการให้บริการเที่ยวบินในบางส่วนสู่จุดหมายในอเมริกากลางและอเมริกาใต้ และสองปลายทางในยุโรป
จุดหมายปลายทาง > ข้อตกลงการบินร่วม

เจ็ตบลูได้ทำข้อตกลงการบินร่วมกับสายการบินต่างๆ ดังต่อไปนี้:
แอร์ลิงกัส
แอร์เซอร์เบีย
อาซูลบราซิลเลียนแอร์ไลน์
บริติชแอร์เวย์
เคปแอร์
เอ็ลอัล
สายการบินเอทิฮัด
เจเอสเอ็กซ์
ฮาวาเอียนแอร์ไลน์
ไอซ์แลนด์แอร์
ลอตโปลิชแอร์ไลน์
พอร์เตอร์แอร์ไลน์
กาตาร์แอร์เวย์
รัวยาแลร์มาร็อก
ซีบอร์นแอร์ไลน์
ซิลเวอร์แอร์เวย์
สิงคโปร์แอร์ไลน์
เซาท์แอฟริกันแอร์เวย์
เตอร์กิชแอร์ไลน์
ฝูงบิน

ณ เดือนธันวคม ค.ศ. 2024 เจ็ตบลูแอร์เวย์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> J | ผู้โดยสาร> Y+ | ผู้โดยสาร> Y | ผู้โดยสาร> รวม | ผู้โดยสาร> อ้างอิง | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ220-300 | 41 | 59 | — | 25 | 115 | 140 |  | ทดแทนเอ็มบราเออร์ อี190 บางลำถูกงดการบินหลังประสบปัญหากับเครื่องยนต์พีดับเบิลยู1500จี |
| แอร์บัส เอ320-200 | 11 | — | — | 42 | 108 | 150 |  | เครื่องบินลำที่เก่ากว่าจะซื้อต่อจากผู้ให้เช่าและปรับปรุงห้องโดยสารใหม่ |
| แอร์บัส เอ320-200 | 119 | — | — | 42 | 120 | 162 |  |  |
| แอร์บัส เอ321-200 | 35 | — | 16 | 41 | 102 | 159 |  |  |
| แอร์บัส เอ321-200 | 28 | — | — | 42 | 158 | 200 |  |  |
| แอร์บัส เอ321นีโอ | 9 | 34 | 16 | 42 | 102 | 160 |  |  |
| แอร์บัส เอ321นีโอ | 16 | — | — | 42 | 158 | 200 |  | บางลำถูกงดการบินหลังประสบปัญหากับเครื่องยนต์พีดับเบิลยู1500จี |
| แอร์บัส เอ321แอลอาร์ | 11 | 2 | 24 | 24 | 90 | 138 |  |  |
| แอร์บัส เอ321เอกซ์แอลอาร์ | — | 13 | 24 | 24 | 90 | 138 |  | เริ่มส่งมอบในปี 2030 |
| เอ็มบราเออร์ อี190 | 20 | — | — | 16 | 84 | 100 |  | ลูกค้าเปิดตัวของรุ่น จะถูกทดแทนโดยแอร์บัส เอ220-300 ภายในปี 2026 |
| รวม | 290 | 108 |  |  |  |  |  |  |
เจ็ตบลูแอร์เวย์มีอายุฝูงบินเฉลี่ย 12.1 ปี
แอร์บัส เอ220-300 ของเจ็ตบลู
แอร์บัส เอ320-200 ของเจ็ตบลู
แอร์บัส เอ321-200 ของเจ็ตบลู
แอร์บัส เอ321นีโอของเจ็ตบลู
เอ็มบราเออร์ อี190 ของเจ็ตบลู
บริการ > ห้องโดยสาร

บนเครื่องบินส่วนใหญ่ของเจ็บลูแอร์เวย์ สายการบินได้มีการนำเสนอประสบการณ์ห้องโดยสารชั้นเดียวภายใต้ชื่อ คอร์ (Core) อย่างไรก็ตาม เจ็ตบลูได้แบ่งจำนวนแถวไว้จำนวนหนึ่งโดยที่นั่งมีพื้นที่วางขากว้างพิเศษ 7 นิ้ว ซึ่งใช้ชื่อว่า อีเว่นมอร์สเปซ (Even More Space) ห้องโดยสารหลักประกอบด้วยที่นั่งเบาะหนัง บริการไวไฟฟรี จอความบันเทิงพร้อมโทรทัศน์และวิทยุสด, และภาพยนตร์มากมาย รวมถึงอาหารว่างและเครื่องดื่ม
บริการ > ห้องโดยสาร > ชั้นโดยสารมินต์

เจ็ตบลูแอร์เวย์ได้นำเสนอที่นั่งชั้นธุรกิจใหม่ในปีค.ศ. 2014 โดยใช้ชื่อว่ามินต์ (Mint) โดยเริ่มแรกมีการให้บริการที่นั่งนี้ในเที่ยวบินข้ามทวีปภายในประเทศสหรัฐ เช่น จากนิวยอร์กไปลอสแอนเจลิส และมีที่นั่งนี้บนเครื่องบินแอร์บัส เอ321 เพียงไม่กี่ลำ ก่อนที่จะมีการให้บริการที่นั่งชั้นนี้ไปยังจุดหมายปลายทางในแคริบเบียนและยุโรป
บริการ > ระบบความบันเทิงบนเที่ยวบิน

ตัวเลือกความบันเทิงบนเครื่องบินของเจ็ตบลูประกอบด้วยอินเทอร์เน็ต Fly-Fi แบบ Gate-to-gate, DIRECTV มากกว่า 100 ช่อง, วิทยุ Sirius XM และภาพยนตร์ บนเครื่องบินเอ321 และเครื่องบินเอ320 ที่ปรับปรุงใหม่กว่า มีการใช้หน้าจอวิดีโอโต้ตอบขนาด 15 นิ้ว การเป็นร่วมมือระหว่างเจ็ตบลูกับแอมะซอน ช่วยให้ลูกค้ารับชมวิดีโอจากแอมะซอนไพร์ม โดยเชื่อมต่อกับ Wi-Fi และดาวน์โหลดแอปแอมะซอนวิดีโอบนโทรศัพท์มือถือหรือแท็บเล็ต
บริการ > โปรแกรมสะสมไมล์

ทรูบลู (trueBlue) เป็นโปรแกรมสะสมไมล์ของเจ็ตบลูแอร์เวย์ที่ให้คะแนนแก่ผู้โดยสารที่เดินทางด้วยค่าโดยสารเกือบทุกประเภท รวมถึงผู้ใช้บัตรเครดิตแบรนด์ร่วมของเจ็ตบลู โดยจหนึ่งเที่ยวบินมีมูลค่า 2, 4, และ 6 แต้มตามระยะทางที่บิน
อุบัติเหตุและอุบัติการณ์สำคัญ

21 กันยายน ค.ศ. 2005: เที่ยวบิน 292 ระหว่างทางจากท่าอากาศยานบ็อบ โฮป ในเบอร์แบงก์ไปยังนิวยอร์ก-เจเอฟเค เครื่องบินทำการลงจอดฉุกเฉินที่ท่าอากาศยานนานาชาติลอสแอนเจลิส หลังล้อลงจอดส่วนหน้าเอียง 90 องศา เครื่องบินลงจอดโดยไม่เกิดอุบัติเหตุบนทางวิ่ง 25L ทางวิ่งที่ยาวที่สุดอันดับสองของท่าอากาศยาน ความเสียหายเพียงอย่างเดียวที่เห็นได้ชัดคือความเสียหายล้อหน้าซึ่งถูกบดจนมีรูปร่างเกือบครึ่งวงกลมและยางสตรัทลงจอดด้านหน้า ไม่มีผู้ได้รับบาดเจ็บหรือเสียชีวิตจากเหตุการณ์นี้
27 มีนาคม ค.ศ. 2012: เที่ยวบิน 191 ระหว่างทางจากนิวยอร์ก-เจเอฟเค ไปยังท่าอากาศยานนานาชาติแมคคาร์แรนในลาสเวกัส เครื่องบินได้ทำการลงจอดฉุกเฉินที่ท่าอากาศยานนานาชาติริค ฮัสแบนด์ อมาร์ริโล หลังจากกัปตัน Clayton Osbon ถูกล็อกออกจากห้องนักบินหลังจากพูดจาโผงผางเกี่ยวกับผู้ก่อการร้าย เป็นที่เชื่อกันว่ากัปตัน Osbon ได้รับความทรมานจากอาการผิดปกติทางจิตที่ไม่ระบุรายละเอียด และก็ได้รับการบำบัดในเวลาต่อมา ไม่มีผู้เสียชีวิต
9 สิงหาคม ค.ศ 2014: เที่ยวบิน 704 ออกเดินทางจากท่าอากาศยานนานาชาติหลุยส์ มูโนซ มาริน ในซานฮวนไปนิวยอร์ก-เจเอฟเค โดยได้มีการยกเลิกการขึ้นเครื่องหลังจากเครื่องยนต์ตัวหนึ่งเกิดไฟไหม้ ผู้โดยสารทั้งหมด 186 คนถูกอพยพออกจากเครื่องบิน ผู้หญิงสองคนได้รับบาดเจ็บเล็กน้อยระหว่างการอพยพ
20 ตุลาคม ค.ศ. 2020: บนเที่ยวบินจากคิงส์ตัน ประเทศจาเมกาไปยังนิวยอร์กซิตี มีผู้โดยสารที่ใส่มงกุฎเบอร์เกอร์คิงได้ถูกควบคุมตัวไปหลังจากที่เขาได้มีการใช้ถ้อนคำหยาบคายและโต้เถียงกับพนักงานต้อนรับ โดยได้มีการอ้างว่ามีผู้โดยสารอีกคนหนึ่งมาแย่งที่นั่งของเขาและได้ใช้หัวเขากดที่บริเวณท้องของเขา จากเหตุการณ์นี้ส่งผลให้เที่ยวบินล่าช้าประมาณ 1 ชั่วโมง
23 กันยายน ค.ศ. 2021: ในเที่ยวบินไปซานฮวน ชายคนหนึ่งพยายามเข้าไปในห้องนักบินและทำให้พนักงานต้อนรับบนเครื่องบินสำลัก ลูกเรือบางคนสามารถยับยั้งเขาไว้ได้จนเครื่องบินลงจอด
22 มกราคม ค.ศ. 2022:เที่ยวบิน 1748 จากเฮย์เดน รัฐโคโลราโด ไปยังฟอร์ตลอเดอร์เดล ได้ประสบเหตุหางเครื่องบินชนเข้ากับพื้นรันเวย์ระหว่างบินขึ้นจากรันเวย์ 10 ในความพยายามที่จะหลีกเลี่ยงการชนกับเครื่องบินเล็กลำหนึ่งที่เข้าใกล้รันเวย์ฝั่งตรงข้าม เครื่องบินเปลี่ยนเส้นทางไปยังท่าอากาศยานนานาชาติเดนเวอร์และลงจอดอย่างปลอดภัย
20 เมษายน ค.ศ. 2022: เกิดการทะเลาะวิวาทขึ้นในเที่ยวบินจากซานฟรานซิสโกไปยังฟอร์ตลอเดอร์เดล ระหว่างนักมวยไมก์ ไทสันและผู้โดยสารอีกรายส่งผลให้ไทสันชกต่อยผู้โดยสารที่เกี่ยวข้อง
ยุพราช บัวอินทร์

| ยุพราช บัวอินทร์ป> ม., ท.ช. |
| --- | --- |

สมาชิกสภาผู้แทนราษฎรจังหวัดเพชรบูรณ์
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
 
ข้อมูลส่วนบุคคล
เกิด: 29 พฤษภาคม พ.ศ. 2518 (49 ปี) อำเภอหล่มเก่า จังหวัดเพชรบูรณ์ ประเทศไทย
พรรคการเมือง: มัชฌิมาธิปไตย (2550–2554)   ประชาธิปัตย์ (2554–ปัจจุบัน)

ยุพราช บัวอินทร์ (เกิด 29 พฤษภาคม พ.ศ. 2518) ปัจจุบันดำรงตำแหน่งเป็นที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม อดีตสมาชิกสภาผู้แทนราษฎรจังหวัดเพชรบูรณ์ เขต 3 สังกัดพรรคประชาธิปัตย์
ประวัติ

ยุพราช เกิดเมื่อวันที่ 29 พฤษภาคม พ.ศ. 2518 ชื่อเล่นว่า อาร์ท เป็นบุตรของนายสุขเสริญและนางสุชรีย์ บัวอินทร์ มีพี่น้อง 1 คน คือ นายวิชชุเยนท์ บัวอินทร์ (เสียชีวิตแล้ว)
สำเร็จการศึกษาคณะเศรษฐศาสตร์ สาขาเศรษฐศาสตร์เกษตร จากมหาวิทยาลัยแม่โจ้
งานการเมือง

ยุพราช ลงสมัครรับเลือกตั้งสมาชิกสภาผู้แทนราษฎรครั้งแรกในนามพรรคมัชฌิมาธิปไตย ใน พ.ศ. 2550 แต่ไม่ได้รับเลือกตั้ง
พ.ศ. 2554 ย้ายมาลงสมัครในนามพรรคประชาธิปัตย์ และได้รับการเลือกตั้งเป็นครั้งแรก โดยเอาชนะนายณรงค์กร  ชวาลสันตติ จากพรรคเพื่อไทย และเป็นสมาชิกสภาผู้แทนราษฎรจังหวัดเพชรบูรณ์เพียงคนเดียวที่ไม่ได้สังกัดพรรคเพื่อไทยในการเลือกตั้งครั้งนั้น
ต่อมาในปี 2562 ได้ลงสมัครรับเลือกตั้งสมาชิกสภาผู้แทนราษฎรอีกครั้ง ในสังกัดพรรคประชาธิปัตย์ แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

ยุพราช บัวอินทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเพชรบูรณ์ สังกัดพรรคประชาธิปัตย์
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

นายยุพราช บัวอินทร์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายยุพราช บัวอินทร์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายยุพราช บัวอินทร์), ศูนย์ข้อมูลนักการเมืองไทย
เมสัน กรีนวุด

| 0 | 1 | 2 | 3 |
| --- | --- | --- | --- |
 กรีนวุดขณะเล่นให้กับแมนเชสเตอร์ยูไนเต็ดใน ค.ศ. 2017
ข้อมูลส่วนตัว
ชื่อเต็ม:  เมสัน วิลล์ จอห์น กรีนวุด
วันเกิด:   (2001-10-01) 1 ตุลาคม ค.ศ. 2001 (23 ปี)
สถานที่เกิด:  แบรดฟอร์ด เวสต์ยอร์กเชอร์ ประเทศอังกฤษ
ส่วนสูง:  1.81 เมตร (5 ฟุต 11 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  มาร์แซย์
หมายเลข:  10
สโมสรเยาวชน
2007–2018:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2018–2024 |  แมนเชสเตอร์ยูไนเต็ด |  83 |  (22) |
| 2023–2024 |  → เฆตาเฟ (ยืม) |  33 |  (8) |
| 2024– |  มาร์แซย์ |  25 |  (15) |
ทีมชาติ‡
| 2015 |  อังกฤษ อายุไม่เกิน 15 ปี |  1 |  (0) |
| 2017–2018 |  อังกฤษ อายุไม่เกิน 17 ปี |  6 |  (1) |
| 2018 |  อังกฤษ อายุไม่เกิน 18 ปี |  5 |  (1) |
| 2019 |  อังกฤษ อายุไม่เกิน 21 ปี |  4 |  (1) |
| 2020 |  อังกฤษ |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 พฤศจิกายน ค.ศ. 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:27, 5 กันยายน ค.ศ. 2020 (UTC)
เมสัน วิลล์ จอห์น กรีนวุด (อังกฤษ: Mason Will John Greenwood; เกิด 1 ตุลาคม ค.ศ. 2001) เป็นนักฟุตบอลชาวอังกฤษ ปัจจุบันลงเล่นในตำแหน่งกองหน้าให้กับมาร์แซย์ สโมสรในลีกเอิง
สโมสรอาชีพ > แมนเชสเตอร์ยูไนเต็ด

กรีนวุดเริ่มเล่นฟุตบอลในตำแหน่งกองกลาง ก่อนที่จะเปลี่ยนไปเล่นตำแหน่งกองหลัง เขาเข้าร่วมทีมชุดยู-18 ในฤดูกาล 2017–18 และกลายเป็นผู้ทำประตูสูงสุดในยู-18 พรีเมียร์ลีกนอร์ท โดยเขาทำได้ 17 ประตูจากการลงเล่น 21 นัด
สโมสรอาชีพ > แมนเชสเตอร์ยูไนเต็ด > ฤดูกาล 2018–19

ในเดือนกรกฎาคม ค.ศ. 2018 กรีนวุดเดินทางไปพร้อมกับทีมชุดใหญ่ในช่วงก่อนฤดูกาลที่สหรัฐ ต่อมาวันที่ 2 ตุลาคม เขาเซ็นสัญญาอาชีพฉบับแรกกับทางสโมสร
กรีนวุดลงเล่นเกมอย่างเป็นทางการนัดแรกเมื่อวันที่ 6 มีนาคม ค.ศ. 2019 ในยูฟ่าแชมเปียนส์ลีก นัดที่แมนเชสเตอร์ยูไนเต็ดบุกไปเอาชนะปารีแซ็ง-แฌร์แม็ง 3–1 ด้วยอายุ 17 ปี 156 วัน ทำให้เขากลายเป็นผู้เล่นอายุน้อยที่สุดอันดับที่สองของแมนเชสเตอร์ยูไนเต็ดที่ลงเล่นในเกมยุโรป เป็นรองเพียงนอร์มัน ไวต์ไซด์  ที่มีอายุน้อยกว่าเขา 25 วัน
ทีมชาติ

กรีนวุดลงเล่น 12 นัด โดยเขาทำได้ 17 ประตูให้กับทีมชาติอังกฤษ ยู-17 ในฤดูกาล 2017–18 และยังเป็นส่วนหนึ่งของทีมชาติที่ไปแข่งขันอัลการ์เวทัวร์นาเมนต์ที่โปรตุเกส
ชีวิตส่วนตัว

กรีนวุดเกิดที่แบรดฟอร์ด เวสต์ยอร์กเชอร์ แล้วเติบโตที่พื้นที่เมืองของวิบซีย์ เขามีเชื้อสายจาเมกา
ชีวิตส่วนตัว > เหตุการณ์อื้อฉาว

เมื่อวันที่ 30 มกราคม ค.ศ. 2022 กรีนวุดถูกกล่าวหาผ่านสื่อสังคมออนไลน์ว่าทำร้ายแฟนสาวของตน โดยเธอได้โพสต์รูปภาพและวิดีโอเกี่ยวกับเหตุการณ์ดังกล่าว ต่อมาเขาถูกตำรวจเกรเทอร์แมนเชสเตอร์จับกุมในข้อกล่าวหาการข่มขืนและทำร้ายร่างกายผู้อื่น และในวันที่ 1 กุมภาพันธ์ กรีนวุดถูกจับกุมด้วยข้อกล่าวหาเพิ่มเติม คือ การล่วงละเมิดทางเพศและการขู่ฆ่าผู้อื่น เหตุการณ์นี้ทำให้บริษัทไนกี้ออกแถลงการณ์หยุดการสปอนเซอร์เขาเป็นการชั่วคราว และอีเอสปอร์ตระบุว่า จะนำตัวละครของกรีนวุดออกจากเกมฟีฟ่าทั้งหมด นอกจากนี้ ทางสโมสรแมนเชสเตอร์ยูไนเต็ดยังได้ถอดสินค้าต่าง ๆ ที่เกี่ยวข้องกับกรีนวุดออกจากช่องทางออนไลน์ทั้งหมดด้วย
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แมนเชสเตอร์ยูไนเต็ด | 2018–19 | พรีเมียร์ลีก | 3 | 0 | 0 | 0 | 0 | 0 | 1 | 0 | — | — | 4 | 0 |
| แมนเชสเตอร์ยูไนเต็ด | 2019–20 | พรีเมียร์ลีก | 31 | 10 | 5 | 1 | 4 | 1 | 9 | 5 | — | — | 49 | 17 |
| แมนเชสเตอร์ยูไนเต็ด | 2020–21 | พรีเมียร์ลีก | 31 | 7 | 4 | 2 | 3 | 1 | 14 | 2 | — | — | 52 | 12 |
| แมนเชสเตอร์ยูไนเต็ด | 2021–22 | พรีเมียร์ลีก | 18 | 5 | 1 | 0 | 1 | 0 | 4 | 1 | — | — | 24 | 6 |
| แมนเชสเตอร์ยูไนเต็ด | รวม | รวม | 83 | 22 | 10 | 3 | 8 | 2 | 28 | 8 | — | — | 129 | 35 |
| แมนเชสเตอร์ยูไนเต็ด อายุต่ำกว่า 21 ปี | 2019–20 | — | — | — | — | — | — | — | — | — | 1 | 1 | 1 | 1 |
| รวมอาชีพ | รวมอาชีพ | รวมอาชีพ | 83 | 22 | 10 | 3 | 8 | 2 | 28 | 8 | 1 | 1 | 130 | 36 |
1 2  ลงแข่งในยูฟ่าแชมเปียนส์ลีก
↑  ลงแข่งในยูฟ่ายูโรปาลีก
↑  ลงแข่งห้าครั้งและได้ประตูครั้งเดียวในยูฟ่าแชมเปียนส์ลีก ลงแข่งเก้าครั้งและได้ประตูครั้งเดียวใน[ยูฟ่ายูโรปาลีก
↑  ลงแข่งในEFL Trophy
สถิติอาชีพ > นานาชาติ

| ทีมชาติ | ปี | ลงแข่ง | ประตู |
| --- | --- | --- | --- |
| อังกฤษ | 2020 | 1 | 0 |
| รวม | รวม | 1 | 0 |
เกียรติประวัติ

แมนเชสเตอร์ยูไนเต็ด
ยูฟ่ายูโรปาลีก รองชนะเลิศ: 2020–21
บุคคล
ผู้เล่นประจำเดือนของพรีเมียร์ลีก 2: เมษายน ค.ศ. 2019
จิมมี เมอร์ฟี ผู้เล่นเยาวชนแห่งปี: 2018–19
IFFHS Men's Youth (U20) World Team: 2021
แหล่งข้อมูลอื่น

Profile at the Manchester United F.C. website
Profile at the Football Association website
เมสัน กรีนวุด – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของออแล็งปิกเดอมาร์แซย์  |
| --- | --- |
 2 ซากาอิ  3 บายี  4 Kamara  7 Radonjić  8 Sanson  9 Benedetto  10 กรีนวุด  12 สโตรตมัน  15 Ćaleta-Car  16 Pelé  17 Sarr  18 Amavi  20 Rocchia  22 Sertic  23 รามี  24 Khaoui  26 โตแว็ง  27 Lopez  28 Germain  29 Chabrolle  30 ม็องด็องดา (c)  31 Ali Mohamed  32 Perrin  33 Aké  34 Phliponeau  40 Dia  70 ซันเชซ  ผู้จัดการ: เด แซร์บี
รายพระนามพระอัครมเหสีในพระมหากษัตริย์ไทย

| สมเด็จพระบรมราชินี แห่งราชอาณาจักรไทย |
| --- | --- |
ธงราชินีใหญ่ประจำพระราชอิสริยยศ
ผู้ดำรงตำแหน่งคนปัจจุบัน สมเด็จพระนางเจ้าสุทิดา พัชรสุธาพิมลลักษณ พระบรมราชินี ตั้งแต่ 1 พฤษภาคม พ.ศ. 2562
การเรียกขาน: ใต้ฝ่าละอองธุลีพระบาท ใต้ฝ่าละอองพระบาท
จวน: พระราชวังดุสิต พระบรมมหาราชวัง (ตามพระราชพิธี)
ผู้แต่งตั้ง: พระมหากษัตริย์ไทย
วาระ: ตลอดรัชกาลของพระสวามี
ผู้ประเดิมตำแหน่ง: ภุมมาวดีเทวี
สถาปนา: ไม่ปรากฏ
รายพระนามพระอัครมเหสีในพระมหากษัตริย์ไทย